Сёлета дзесяць гадоў, як беларускія ўлады абвесьцілі пра мэту ўступленьня ва Ўсясьветную гандлёвую арганізацыю, якая аб’ядноўвае 144 краіны. Нарэшце, паводле афіцыйных асобаў, у перамоўным працэсе зьявіўся станоўчы зрух. Прадстаўнікі беларускага МЗС днямі вярнуліся з Жэнэвы і лічаць, што прычыны ранейшых няўдачаў афіцыйнага Менску ня толькі ў прэтэнзіях да беларускага заканадаўства, але і ў пазыцыі некаторых краінаў.